钦定古今图书集成/明伦汇编/官常典/第103卷 > 《武元简诸王传论》同前
## 钦定古今图书集成/明伦汇编/官常典/第103卷 > 《武元简诸王传论》同前

“泰始之受终”也。乃宪章往昔，稽古前王，广誓山河，大
开藩屏。文昭武穆，方驾于鲁卫；应韩；磐石犬牙，连衡
于吴楚齐代。然而作法于乱，付托非才，何曾叹经国
之无谋，郭钦识危亡之有兆。及宫车晏驾，坟土未干，
国难荐臻，朝章弛废。重以八王继乱，九服沸腾，戎羯
交驰，乘舆幽逼。瑶枝琼萼，随锋镝而消亡；朱芾绿车，
“与波尘而殄瘁。遂使茫茫禹迹，咸窟穴于豺狼；惵惵
周馀，竟沈沦于涂炭。呜呼！运极数穷，一至于此，详观
载籍，未或前闻。”道子也则亲贤，任惟元辅，耽荒麹糱，
信惑谗谀，遂使尼媪窃朝权，奸邪制国命，始则彝伦
攸斁，终则宗社沦亡。元显以童丱之年，受栋梁之寄，
专制朝廷，陵蔑君亲，奋庸琐之常材，抗奸凶之巨寇，
丧师殄国，不亦宜乎！斯则元显为安帝之孙，强道子
实晋朝之宰嚭者也。列代之崇建维城，用藩王室；有
晋之分封子弟，实树乱阶。《诗》云：“怀德维宁，宗子维城。
无俾城坏，无独斯畏。”城既坏矣，畏也宜哉！典午之丧
乱弘多，实此之由也。